Bikers Kental

Bikers Kental ialah sebuah filem aksi pengembaraan permotoran Malaysia 2013 arahan Helmi Yusof. Filem ini di pawagam pada 23 Mei 2013.

Sinopsis 
Filem Bikers Kental mengisahkan Bidin Al Zaifa cukup meminati motosikal berkuasa tinggi. Dia bekerja di garaj motosikal milik sepupunya, Aidil. Meskipun sengkek, Bidin berangan-angan memiliki motosikal berkuasa tinggi dan menjelajah ke negara jiran.

Keinginan itu semakin memuncak apabila bergaul dengan pelanggan setia garaj sepupunya. Dia ingin menyertai geng motosikal yang diketuai Eddie (Awie) namun kehadirannya kurang disenangi orang kanan Eddi, Arbi (Zul).

Impian Bidin menjadi kenyataan apabila dia terjumpa sebuah beg berisi wang yang banyak. Dengan duit itu dia membeli motosikal Aprilia RSV4 Factory dan menawarkan diri untuk berkonvoi ke Krabi bersama geng Eddie.

Sepanjang kembara itu Bidin berdepan dengan pelbagai insiden dan konflik. Dia juga jatuh cinta pandang pertama dengan Saiya yang bekerja di sebuah gerai makan. Lebih mencemaskan beberapa lelaki misteri mengekorinya.

Parodi
Bikers Kental telah diparodikan dalam rancangan meleTOP sebagai Bikers Sental.

Pelakon 
 Zizan Razak sebagai Bidin Al Zaifa
 Awie sebagai Eddie Cuardo 
 Harun Salim Bachik sebagai Aidil
 Zul Ariffin sebagai Arbi
 Bront Palarae sebagai Ponthaliwat
 Amerul Affendi sebagai Albuqueque
 Julangtip Sukkasem sebagai Cherry Pontitt
 Sharul Mohd Safuan Arith sebagai Ali
 Abdul Based Dain sebagai Lelaki Misteri
 Sufian Mohamed sebagai Boy
 Tuty sebagai Anak Eddie
 Pornwipa Watcharakaroon sebagai Saiya Sukhapon
 Harris Faidzal Yusof sebagai Abu

Kesinambungan 
Helmi Yusof Akan Mengarahkan Filem Bikers Kental 2 dan pengambaraannya bermula pada Febuari 2016. Filen ini ditayangkan pada Mac 2019.

Rujukan

Pautan luar 
 

Filem Malaysia tahun 2013
Filem bahasa Melayu
Filem arahan Helmi Yusof